text: Ægtepar fundet døde
  30 november 2011 kl. 12.54
  Et ægtepar er fundet døde i deres hjem i Tinglev i Sønderjylland, men intet tyder på en forbrydelse.
  Det oplyser Syd- og Sønderjyllands Politi.
  Ægteparret blev allerede fundet tirsdag eftermiddag.
  Naboer tilkaldte politiet, da de ikke havde set ægteparret i et par dage. Parret, der er i tresserne, lå døde inde i huset.
  Politiets foreløbige undersøgelser viser, at der tilsyneladende ikke ligger nogen forbrydelse bag dødsfaldene. 
  Undersøgelsen af det døde ægtepar har vist, at kvinden havde været død længere end manden.
  - Hun er tilsyneladende død en naturlig død, og hvordan manden efterfølgende er omkommet, er endnu ikke endeligt afklaret ud over, at en forbrydelse kan udelukkes, siger vicepolitiinspektør Bent Thuesen ved Syd- og Sønderjyllands Politi.
   
  Syd- og Sønderjyllands Politi arbejder på at underrette de pårørende.
  